Diari Oficial de la Generalitat Valenciana


Sumari del DOGV 5886, del 05-11-2008 (2008/12687)

RESOLUCIÓ de 16 d'octubre de 2008, de la consellera de Justícia i Administracions Públiques, per la qual s'acorda ratificar l'Acord d'extinció acordat pel Patronat de la Fundació Fandos Burriana, Fundació de la Comunitat Valenciana, i inscriure, al Registre de Fundacions de la Comunitat Valenciana l'extinció, la liquidació i la destinació donada als béns patrimonials de la Fundació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5886

Data del DOGV
:   05-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12047


Data del document
:   16-10-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * cessament d'activitat
    * registre de documents

RESOLUCIÓ de 16 d'octubre de 2008, de la consellera de Justícia i Administracions Públiques, per la qual s'acorda ratificar l'Acord d'extinció acordat pel Patronat de la Fundació Fandos Burriana, Fundació de la Comunitat Valenciana, i inscriure, al Registre de Fundacions de la Comunitat Valenciana l'extinció, la liquidació i la destinació donada als béns patrimonials de la Fundació. [2008/12600]  
Vist l'expedient d'extinció i liquidació de la Fundació Fandos Burriana, Fundació de la Comunitat Valenciana, d'acord amb els següents,   
Fets  
Primer. En data de l'1 d'agost de 2007, segons registre d'entrada, Manuel-José Martí Fandos, president de la Fundació Fandos Burriana, Fundació de la Comunitat Valenciana, va presentar escrit davant del Protectorat de Fundacions, en què sol·licitava la ratificació de l'acord d'extinció i liquidació pres en la reunió del Patronat de 30 de juny de 2007. Acord que va ser elevat a escriptura pública el 6 d'agost de 2007, davant de la notària de l'Il·lustre Col·legi de València, amb residència a Borriana, Ana Valdivieso Gago, amb número de protocol 1.287.  
Segon. La Fundació es va classificar, per Resolució de data 12 de juny de 2003, de la secretària general de la Conselleria de Justícia i Administracions Públiques.  
En què va ser els fundadors Manuel-José Martí Fandos i Consuelo Martínez González.  
L'objecte i finalitat de la Fundació era portar a terme i promocionar tot tipus d'activitats culturals d'interés general, en particular aquelles tendents a la creació, protecció, restauració, enriquiment, promoció i difusió del patrimoni artístic, amb especial atenció del pictòric, de la ciutat de Borriana.   
La composició actual del Patronat és la següent: president, Manuel-José Martí Fandos; vicepresidenta, Consuelo González Martínez, i secretari patró, Ramón-José Vicent Monzonís.  
La dotació de la Fundació, en el moment de la seua constitució, era de 148.780 euros, aportada pels fundadors en béns mobles i efectiu metàl·lic, de la manera següent: Manuel-José Martí Fandos va aportar 142.780 euros, valor d'una col·lecció d'obres d'art donades a la Fundació i 3.000 euros en efectiu metàl·lic, i Consuelo Martínez González va aportar 3.000 euros, en efectiu metàl·lic.  
Tercer. La causa d'extinció és la impossibilitat de dur a terme els seus fins fundacionals, a causa de l'escàs patrimoni de la Fundació. No resultant factible, per tant, la modificació d'estatuts o la fusió amb una altra d'anàlegs fins.  
Quart. El Patronat proposa que el destinatari dels béns i drets resultants de la liquidació siga la Diputació Provincial de Castelló, perquè els destine al Museu de Belles Arts de Castelló, on hauran de ser exposats.   
El romanent del patrimoni de la Fundació, segons balanç de data 31 de maig de 2008, són les obres pictòriques aportades pel Fundador, valorades en 142.780 euros.   
Que el Patronat de la Fundació ha realitzat el procediment de liquidació, de conformitat amb els requisits legals exigits.  
Fonaments de dret  
Primer. L'article 13.1 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que corresponen al/a la conseller/a la titularitat del Protectorat, sense perjudici de la possibilitat de la seua delegació o desconcentració.  
Tercer. L'article 31 de la Llei 50/2002, de 26 de desembre, de Fundacions, que és d'aplicació general en virtut del que estableix la disposició final primera, punt 1, de la mateixa norma, estableix les causes d'extinció de les fundacions i, en concret, l'apartat c) assenyala que s'extingiran quan siga impossible la realització del fi fundacional.  
L'article 32.2 de la Llei 50/2002, de 26 de desembre, de Fundacions, que és d'aplicació general en virtut del que estableix la disposició final primera, punt 2, b), de la mateixa norma, estableix que caldrà que l'acord del Patronat siga ratificat pel Protectorat  
I en el present procediment, d'extinció i liquidació, s'ha presentat tota la documentació que s'exigeix en els articles 39.2 i 40 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana.  
Quart. En l'article 41, punt 2, apartat g), del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, s'estableix que es podrà sol·licitar informe a la Comissió del Protectorat en les autoritzacions d'extinció de fundacions.  
La Comissió del Protectorat de Fundacions, en la reunió celebrada en data 6 de novembre de 2007, va emetre un informe favorable a la ratificació de l'acord d'extinció i liquidació pres pel Patronat.  
Cinqué. I en l'article 47, apartat m), del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, de l'esmentat text legal, i els articles 25.2 i 26.1 de la Llei 8/98, de 9 de desembre, de Fundacions de la Comunitat Valenciana, estableixen l'obligació de la inscripció al Registre de Fundacions de la Comunitat Valenciana, de l'acord d'extinció, liquidació i destinació donada als béns fundacionals.  
Vistos els preceptes legals citats i la resta de generals de pertinent aplicació, resolc:  
Primer. Ratificar l'Acord d'Extinció acordat pel Patronat de la Fundació Fandos Burriana, Fundació de la Comunitat Valenciana, i els tràmits de liquidació, realitzats pel seu òrgan de govern.  
Segon. Inscriure al Registre de Fundacions de la Comunitat Valenciana l'extinció, la liquidació i la destinació donada als béns patrimonials de la Fundació Fandos Burriana, Fundació de la Comunitat Valenciana .  
Notifiqueu la present resolució, que és definitiva en via administrativa, i contra aquesta podrà interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/98, de 13 de juliol, Reguladora de la Jurisdicció Contenciosa Administrativa. Sense perjudici de poder interposar, si fa al cas, recurs de reposició potestatiu, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.  
València, 16 d'octubre de 2008.- La consellera de Justícia i Administracions Públiques: Paula Sánchez de León Guardiola.